سید یاور عباس بخاری

سید یاور عباس بخاری  ایک پاکستانی سیاست دان جو اٹک شہر سے صوبائی اسمبلی پنجاب کے رکن منتخب ہوئے۔

حالات زندگی 

سید یاور عباس بخاری 10 اکتوبر 1964ء کو اٹک کے ایک مذہبی اور سیاسی خاندان “ سادات کامرہ “ میں پیدا ہوئے۔ ابتدائی تعلیم برن ہال اسکول ایبٹ آباد سے حاصل کی اور اعلیٰ تعلیم کے لیے برطانیہ گئے۔

سیاسی خاندانی پس منظر 

سید یاور عباس بخاری کا خاندان شاندار سیاسی پس منظر رکھتا ہے۔ آپ کے والد سید منظور حسین بخاری، ذو الفقار علی بھٹو، جام صادق علی ،کرنل معمر قذافی اور دیگر کئی عالمی راہنماؤں کے قریبی رفقا میں سے ہیں۔

یاور بخاری کے چچا سید اعجاز حسین بخاری 1983ء سے سیاست میں سرگرم رہے۔ وہ سب سے پہلے ضلع کونسل اٹک کے چیئرمین منتخب ہوئے اور اس کے بعد صوبائی سیاست میں وارد ہوئے اور گزشتہ الیکشن تک مسلسل منتخب ہوتے رہے۔ اس بار ضعیف العمری کی بنا پر اپنے بھتیجے یاور بخاری کے حق میں دستبردار ہو گئے۔
آپ کے دوسرے چچا سید واجد حسین بخاری سابق وفاقی وزیر رہ چکے ہیں۔ اور ان کے بیٹے ذلفی بخاری تحریک انصاف کے چیئرمین عمران خان کے قریبی دوست اور تحریک کے سر گرم کارکن ہیں۔

حوالہ جات 

1964ء کی پیدائشیں
بقید حیات شخصیات
پنجاب ارکان صوبائی اسمبلی 2018ء تا 2023ء
پاکستان تحریک انصاف کے ارکان صوبائی اسمبلی (پنجاب)
ضلع اٹک کی شخصیات
ضلع اٹک
پنجاب صوبائی اسمبلی کے ارکان نامکمل
Short description is different from Wikidata